Medingėnai

Medingėnai (ka Medingėnai I) on küla (endine alev) Leedus Rietavase omavalitsuses, Medingėnai valla halduskeskus. Külas on kultuurimaja, põhikool ja raamatukogu. Medingėnai asub Minija jõe kaldal. Vaatamisväärsuseks on 1902. aastal valminud katoliku kirik.

1877. aastal sündis külas Leedu kirjanik Šatrijos Ragana.

Ajalugu

Küla kuulus kuralaste Ceklise muinasmaakonda. Medingėnaid on kirjalikes allikates esimest korda mainitud 1253. aastal Liivi ordu ja Kuramaa piiskopkonna piirilepingus. Kui piirkond läks Leedu valdusse, siis rajati sinna mõis, mis kuulus algselt Kęsgailadele, seejärel aga Gorskistele.

1671. aastal ehitati alevisse esimene kirik. Algselt kuulus asula Žarėnai kihelkonda. Uus kirikuhoone valmis 1902. aastal. 1913. aastal sai külast kohaliku kihelkonna keskus. Nõukogude ajal oli Medingėnai kohaliku sovhoosi keskasulaks.

Viited

Välislingid 

Küla portaalis vietoves.Lt

Leedu külad
Rietavase omavalitsus